ཕྱི་ལོ་༢༠༡༧ལོའི་ཟླ་༥པའི་་ཚེས་༢༤ཉིན་རྒྱ་གར་གྱི་བརྒྱུད་ལམ་ཁག་ཏུ།རྒྱ་གར་དབུས་ནང་སྲིད་ལས་ཁང་གིས་རྒྱ་གར་དབུས་བློན་ཆེན་ལས་ཁང་གི་བདེ་འཇགས་ཚོགས་ཆུང་ལ།༧དཔལ་རྒྱལ་དབང་ཀརྨ་པ་ཨོ་རྒྱན་འཕྲིན་ལས་རྡོ་རྗེམཆོགརྒྱ་གར་དབུས་གཞུང་གི་ཆོག་མཆན་མི་དགོས་པར།འབྲས་ལྗོངས་ཀྱི་རུམ་ཐེག་དགོན་པ་ཕུད་པའི།རྒྱ་གར་གྱི་ས་གནས་གང་སར་ཕེབས་ཆོག་པ་བཟོ་རྒྱུའི་གྲོས་འཆར་སྤྲད་ཡོད་པའི་གནས་ཚུལ་བཀོད་ཡོད་པ་དང་།དེ་བཞིན་གནས་ཚུལ་དེའི་ནང་ཕྱི་ལོ་༢༠༠༠ལོར་རྒྱ་གར་དབུས་བློན་ཆེན་ལས་ཁང་གི་བདེ་འཇགས་ཚོགས་ཆུང་གིས།༧རྒྱལ་དབང་ཀརྨ་པ་འབྲས་ལྗོངས་ཀྱི་རུམ་ཐེག་དགོན་པ་དང་དམག་དོན་གྱི་ཐབས་ཇུས་ལ་གལ་གནད་ཆེ་བའི་ས་གནས་སི་པི་ཏེ་དང་ལ་ཧུལ་སོགས་ལ།རྒྱ་གར་དབུས་གཞུང་གི་ཆོག་མཆན་མེད་པར་ཆིབས་བསྒྱུར་སྐྱོང་མི་ཆོག་པའི་བཀའ་རྒྱ་བཏང་ཡོད་སྐོར་ཡང་བཀོད་འདུག